Som et led i regeringens spareplan står alle under 18 år til at miste deres skoleydelse på 1.400 kroner hver 14. dag.

Det ville blandt andet gå ud over 17-årige Mads Kjær, der går på Gøglerskolen i Aarhus.

Han var sidste år hjemløs og boede i en periode på gaden, og han har haft stor gavn af Gøglerskolen og den skoleydelse, der følger med.

Læs også Politikere vil handle mod udenlandske studerende

- Med det her tilbud har jeg mulighed for at have et hjem og opholde mig i nogle trygge rammer, siger han.

Også politisk er der bekymring for forslaget. Også fra en partifælle til regeringspartiet.

- Jeg frygter, at man ikke får en uddannelse i sidste ende, og jeg bryder mig ikke om at tabe unge mennesker på gulvet, når vi har muligheden for at få dem i gang, siger Lene Horsbøl (V), byrådsmedlem i Aarhus Kommune.

01:27 Anni Matthiesen, undervisningsordfører hos Venstre, argumenterer for regeringens forslag. Luk video

- Jeg vil opfordre regeringen til at tænke sig om en ekstra gang i forhold til den målgruppe, der ikke er fyldt 18 år endnu, siger hun.

Se mere i indslaget øverst i artiklen.